A kérelemre induló eljárás megnevezése: Működési engedély kiadása
Ügyfélfogadási idő:

            Hétfő:
14-18

            Szerda:
08-12 és 13-16

            Péntek: 
08-12

Elérhetőségek:

Személyesen ügyfélfogadási időben (Polgármesteri Hivatal, Telki, Petőfi u. 1., 1. épület), illetve postán (2089 Telki, Petőfi S.u.1.) lehet benyújtani iratot.


Ügyintéző: Tieblné Czentár Zsuzsanna, Tel: 26/920-808  igazgatas@telki.hu
Ügyleírás:

A kereskedőnek a kizárólag üzletben forgalmazható termék forgalmazására szolgáló üzlet üzemeltetésére működési engedélyt kell kérni. A tevékenységet kizárólag jogerős működési engedély birtokában lehet megkezdeni. A jegyző a kereskedő kérelmére a szakhatóságokkal közös helyszíni szemle megtartásáról intézkedik. Amennyiben a kereskedő a helyszíni szemle megtartását nem kérte, úgy a jegyző állásfoglalás céljából hivatalból keresi meg az érintett szakhatóságokat. A jegyző a működési engedély megadásával egyidejűleg az üzletet nyilvántartásba veszi, amely nyilvános. A kereskedő az adatokban bekövetkezett változást haladéktalanul, illetve a nyitvatartási idő változását az azt megelőző nyolc napon belül köteles bejelenteni a jegyzőnek. Az üzlet megszűnését a megszűnést követő nyolc napon belül - a működési engedély kiadásáról szóló igazolás egyidejű leadásával - be kell jelenteni a jegyzőnek.
Illetékességünk kiterjed:  Telki közigazgatási területén lévő üzletekre !
A kérelem benyújtásának módja:

A 2023. évi CIII. a digitális államról és a digitális szolgáltatások nyújtásának egyes szabályairól szóló törvény 19. §-a alapján, elektronikus úton. A bejelentéshez formanyomtatvány az Önkormányzati Hivatali Portálon a https://ohp-20.asp.lgov.hu/nyitolap (E-Önkormányzat) weboldalon és településünk weboldalán is elérhető.    

A kérelemhez csatolni kell:

· Cég iratok vagy egyéni vállalkozó nyilvántartásba vétel igazolása
· Vásárlók könyve
· Az üzlet használatának jogcímére vonatkozó iratok (tulajdoni lap kivételével), tulajdonos, tulajdonostárs, illetve haszonélvezeti jog esetében-ezen személyek hozzájáruló nyilatkozata


Illeték mértéke:  Illetékmentes
Eljárási határidő: 

A kereskedelmi tevékenységek végzésének feltételeiről szóló 210/2009.(IX.29) Korm.rendelet 2/A §(2) bekezdése alapján az ügyintézési határidő 30 nap. 
A kizárólag üzletben forgalmazható –azaz működési engedélyhez kötött- termékek 3. melléklet a 210/2009. (IX.29.) Korm. rendelethez
1.41     --- hatályon kívül helyezett pont

2.42 a kémiai biztonságról szóló törvény szerinti veszélyes anyagok és keverékek, kivéve a Jöt. szerinti tüzelőolaj, propán vagy propán-bután gáz és az üzemanyag;

3. az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;

4. állatgyógyászati készítmények és hatóanyagaik;

5.43 fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységekről szóló kormányrendelet szerinti 1., 2. és 3. pirotechnikai osztályba tartozó termékek, az ott meghatározott kivételekkel;

6. növényvédő szerek és hatóanyagaik;

7. nem veszélyes hulladék;

8. az Országos Tűzvédelmi Szabályzat szerint fokozottan tűz- vagy robbanásveszélyes osztályba tartozó anyag, kivéve a jövedéki adóról szóló törvény szerinti tüzelő-, fűtőanyag célú gázolaj, LPG és az üzemanyag, valamint a fokozottan tűz- vagy robbanásveszélyes osztályba tartozó anyagként legfeljebb 60 liter mennyiségű, darabonként legfeljebb 1000 ml kiszerelésű aeroszol.

Döntés elleni jogorvoslat:

Az általános közigazgatási rendtartásról szóló 2016. évi CL. törvény alapján határozatnak minősül, azért azzal szemben fellebbezésnek van helye. Az ügy érdemében hozott határozat ellen a döntés kézhezvételét követő naptól számított 15 naptári napon belül lehet fellebbezni. A fellebbezést az elsőfokú döntést hozó hatóságnál kell benyújtani, melyet – ha az elsőfokú hatóság a döntését saját hatáskörben nem vizsgálja felül – Pest Vármegyei Kormányhivatal bírál el. A fellebbezési eljárás illetéke 5000 Ft.
Vonatkozó jogszabályok:

· 2005. évi CLXIV. törvény a kereskedelemről,

· 2009. évi LXXVI. törvény a szolgáltatási tevékenység megkezdésének és folytatásának általános szabályairól,

· 2016. évi CL. törvény az általános közigazgatási rendtartásról,

· 531/2017. (XII.29.) Kormányrendelet az egyes közérdeken alapuló kényszerítő indokok alapján eljáró szakhatóságok kijelöléséről,

· 1990. évi XCIII. törvény az illetékekről,

· 210/2009. (IX. 29.) Kormányrendelet a kereskedelmi tevékenységek végzésének feltételeiről,

· 186/2009. (IX. 10.) Kormányrendelet a bejelentés-köteles szolgáltatási tevékenységek tekintetében a bejelentés elmulasztása esetén fizetendő bírságról, továbbá a szolgáltatás felügyeletét ellátó hatóságok általános kijelöléséről.

